virat kohli move up to 5th spot in latest icc test rankings
వార్నర్‌ను వెనక్కి నెట్టి.. టెస్టుల్లో ఐదో స్థానానికి కోహ్లి!
కోల్‌కతాలో శతకం బాదిన కోహ్లి ఐసీసీ టెస్ట్ ర్యాంకింగ్స్‌లో ఐదో స్థానానికి ఎగబాకాడు. ఈ క్రమంలో ఆసీస్ ఓపెనర్ డేవిడ్ వార్నర్‌ను వెనక్కి నెట్టాడు.
TNN | Updated:
Nov 21, 2017, 05:17PM IST
ఐసీసీ తాజాగా ప్రకటించిన టెస్టు బ్యాట్స్&zwnj;మెన్ ర్యాంకింగ్స్&zwnj;లో టీమిండియా కెప్టెన్ విరాట్ కోహ్లి ఐదోస్థానానికి ఎగబాకాడు. కోల్&zwnj;కతా టెస్టు తొలి ఇన్నింగ్స్&zwnj;లో డకౌట్ అయినప్పటికీ.. రెండో ఇన్నింగ్స్&zwnj;లో 104 పరుగులతో నాటౌట్&zwnj;గా నిలిచిన విరాట్.. టాప్-5లో చేరాడు. ఈ క్రమంలో ఆస్ట్రేలియా ఓపెనర్ డేవిడ్ వార్నర్&zwnj;ను వెనక్కి నెట్టాడు. ఆసీస్ కెప్టెన్ స్టీవ్ స్మిత్ ఈ జాబితాలో అగ్రస్థానంలో ఉండగా.. ఇంగ్లండ్ ఆటగాడు జోయ్ రూట్ రెండో స్థానంలో ఉన్నాడు. కేన్ విలియమ్సన్ మూడోస్థానంలో ఉండగా.. నిలకడకు మారు పేరైన ఛటేశ్వర్ పుజారా నాలుగో స్థానంలో కొనసాగుతున్నాడు.
వార్నర్, విరాట్ మధ్య ఒక పాయింట్ మాత్రమే అంతరం ఉంది. శ్రీలంకతో రెండో టెస్ట్ అనంతరం విరాట్ కోహ్లి విశ్రాంతి తీసుకునే అవకాశం ఉంది. మరోవైపు ఆస్ట్రేలియా సొంత గడ్డ మీద ఇంగ్లండ్&zwnj;తో యాషెస్ సిరీస్ ఆడనుంది. దీంతో వచ్చేసారి ఐసీసీ ర్యాంకింగ్స్ ప్రకటించే సమయానికి డేవిడ్ వార్నర్ కోహ్లిని వెనక్కి నెట్టే అవకాశం ఉంది. ఐసీసీ వన్డే, టీ20 బ్యాట్స్&zwnj;మెన్ ర్యాంకింగ్స్&zwnj;లో కోహ్లి అగ్రస్థానంలో కొనసాగుతున్న సంగతి తెలిసిందే.
బౌలింగ్ విభాగం విషయానికి వస్తే.. కోల్&zwnj;కతా టెస్టులో 8 వికెట్లు తీసి మ్యాన్ ఆఫ్ ది మ్యాచ్&zwnj;గా నిలిచిన భువనేశ్వర్ కుమార్ 29వ ర్యాంక్ సాధించాడు. భువీ కెరీర్లో ఇదే అత్యుత్తమ ర్యాంక్ కావడం విశేషం. మరో పేసర్ మహ్మద్ షమీ.. 18వ స్థానంలో నిలిచాడు.
కోల్&zwnj;కతా టెస్టులో పిచ్ మీద పచ్చిక ఉండటంతో సరిగా బౌలింగ్ చేయలేకపోయిన రవీంద్ర జడేజా టెస్టు బౌలర్ల ర్యాంకింగ్స్&zwnj;లో మూడోస్థానానికి పడిపోయాడు. అశ్విన్ నాలుగోస్థానంలో నిలిచాడు. ఇంగ్లండ్ పేసర్ జేమ్స్ అండర్సన్ తొలి స్థానంలో నిలవగా, దక్షిణాఫ్రికా బౌలర్ కగిసో రబడ రెండో స్థానానికి చేరుకున్నాడు.